钦定古今图书集成/明伦汇编/氏族典/第228卷 > 杨弘武
## 钦定古今图书集成/明伦汇编/氏族典/第228卷 > 杨弘武

按《唐书杨弘礼传》：“弘礼弟弘武，少修谨。永徽中，累为
吏部郎中、太子中舍人。高宗东封泰山，自荆州司马
擢司戎少常伯。从帝还，诏补授吏部五品官，迁西台
侍郎。乾封二年，同东西台三品。弘武无他才，特谦慎
自守，然居职以清简称。卒赠汴州刺史，谥曰恭。三子：
元亨、元禧、元祎。”